Kelemen Gábor
kelemeng at gnome dot hu 2010, 2011, 2012, 2013, 2017.

# Függvények

A függvények a függvény nevének és argumentumának beszúrásával használhatók. A Számológép támogatja a felhasználó által megadott függvényeket is. Ha az argumentum nem szám vagy változó, akkor pontosvesszővel válassza el az egyes argumentumokat, és használjon zárójeleket az argumentumlista körül.

sin 30

abs (5−9)

fgv (9;10)

Új függvény hozzáadásához írja be azt az alább megadott formátumban. A függvény neve és argumentumai csak kis- és nagybetűket tartalmazhatnak. A @ utáni rész a függvény leírása és elhagyható.

EgyszeruKamat (toke; kamatlab; ido) = toke * kamatlab * ido @ Egyszerű kamatszámítási képlet

A függvények felvehetők és beszúrhatók az f(x) gomb használatával is.

Kattintson az f(x) gombra. Írja be a függvény nevét a mezőbe, válassza ki az argumentumok számát, és kattintson a mellette lévő plusz jel gombra. A számológép képernyőn írja be a függvénykifejezést, és nyomja meg az Enter billentyűt.

Kattintson az f(x) gombra. Válassza ki a függvényt, és kattintson rá.

A következő függvények használhatók.

abs | Abszolút érték
ceil | Felső egészrész
cos | Koszinusz
cosh | Koszinusz hiperbolikusz
floor | Alsó egészrész
frac | Törtrész
int | Egész rész
ln | Természetes alapú logaritmus
log | Logaritmus
not | Logikai NEM
ones | Egyes komplemens
round | Kerekítés
sgn | Előjelfüggvény
sin | Szinusz
sinh | Szinusz hiperbolikusz
sqrt | Négyzetgyök
tan | Tangens
tanh | Tangens hiperbolikusz
twos | Kettes komplemens